nibzard/narodne-novine-full-text-markdown huggingface dataset:
## Uredba o izmjeni Uredbe o izmjenama Zakona o obrtu

### NN 24/1996 (26.3.1996.), Uredba o izmjeni Uredbe o izmjenama Zakona o obrtu

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike
Hrvatske da uredbama uređuje pojedina pitanja iz djelokruga Zastupničkog
doma Sabora Republike Hrvatske ("Narodne novine", broj 72/95), Vlada Republike
Hrvatske je na sjednici održanoj 21. ožujka 1996. godine donijela

## **UREDBU**

### **O IZMJENI UREDBE O IZMJENAMA ZAKONA O OBRTU**

Članak 1.

U Uredbi o izmjenama Zakona o obrtu ("Narodne novine", broj 88/95),
u članku 1. stavcima 1. i 2. članku 2., riječi: "do
31. ožujka 1996. godine" zamjenjuju se riječima: "do 30. rujna 1996.
godine".

Članak 2.

Ova Uredba stupa na snagu danom objave u "Narodnim novinama", a primjenjuje
se od 1. travnja 1996. godine.

Klasa: 311-01/93-01/01

Urbroj: 5030116-96-1

Zagreb, 21. ožujka 1996.

Predsjednik

**mr. Zlatko Mateša,** v. r.

---

Uredba, NN 24/1996-444
## Uredba o potraživanjima prema poduzećima i drugim pravnim osobama s područja Republike Hrvatske oslobođenim akcijama "Bljesak" i "Oluja"

### NN 24/1996 (26.3.1996.), Uredba o potraživanjima prema poduzećima i drugim pravnim osobama s područja Republike Hrvatske oslobođenim akcijama "Bljesak" i "Oluja"

# **VLADA REPUBLIKE HRVATSKE**

Na temelju članka 1. stavka 1. Zakona o ovlasti Vlade Republike
Hrvatske da uredbama uređuje pojedina pitanja iz djelokruga Zastupničkog
doma Sabora Republike Hrvatske ("Narodne novine" broj 72/95), Vlada Republike
Hrvatske je na sjednici održanoj 21. ožujka 1996. godine, donijela

## **UREDBU**

### **O POTRAŽIVANJIMA PREMA PODUZEĆIMA I DRUGIM PRAVNIM OSOBAMA S PODRUČJA REPUBLIKE HRVATSKE OSLOBOÐENIM AKCIJAMA "BLJESAK" I "OLUJA"**

Članak 1.

Protiv poduzeća i drugih pravnih osoba čija su sjedišta
na područjima Republike Hrvatske oslobođenim akcijama "Bljesak"
i "Oluja", neće se provoditi prinudna naplata obveza ili uknjižba
tereta na imovinu niti se mogu blokirati njihovi žiro računi za
potraživanja nastala do okupacije područja na kojem se nalazi njihovo
sjedište.

Članak 2.

Potraživanja iz članka 1. ove Uredbe priznaju se vjerovnicima
sa sjedištem na teritoriju Republike Hrvatske, koja su nastala do 17. kolovoza
1990. godine.

Članak 3.

Potraživanja koja su predmet ove Uredbe, u razdoblju od 17. kolovoza
1990. do 2. svibnja 1995. godine, odnosno do 5. kolovoza 1995. godine,
ne revaloriziraju se, niti se na njih obračunavaju kamate.

Za razdoblje od 2. svibnja 1995. godine, odnosno 5. kolovoza 1995. godine,
priznat će se potraživanja povećana za eskontnu stopu Narodne
banke Hrvatske.

Članak 4.

Vjerovnici iz članka 2. ove Uredbe dužni su svoja potraživanja
prijaviti Hrvatskom fondu za privatizaciju u roku od 30 dana od dana stupanja
na snagu ove Uredbe.

Uz prijavu vjerovnici su dužni priložiti potvrdu ovlaštenog revizora
da je potraživanje nastalo i da se vodi u poslovnim

knjigama.

Članak 5.

Hrvatski fond za privatizaciju neće priznati
potraživanja vjerovnika koja su otpisana i koja nisu unijeta u temeljni
kapital prilikom pretvorbe društvenog poduzeća.

Članak 6.

Potraživanja koja se priznaju sukladno odredbama ove Uredbe vjerovnici
mogu, umjesto naplate, pretvoriti u svoj ulog u pravnoj osobi ili otpisati.

Članak 7.

Ova Uredba stupa na snagu danom objave u "Narodnim novinama".

Klasa: 305-01/96-01/01

Urbroj: 5030105-96-1

Zagreb, 21. ožujka 1996.

Predsjednik**mr. Zlatko Mateša,** v. r.

---

Uredba, NN 24/1996-445
## Uredba o plaćanju naknada za korištenje radnih dozvola iz kontingenata radnih dozvola za SR Njemačku

### NN 24/1996 (26.3.1996.), Uredba o plaćanju naknada za korištenje radnih dozvola iz kontingenata radnih dozvola za SR Njemačku

# **VLADA REPUBLIKE HRVATSKE**

Na temelju članka 1. stavka 1. Zakona o ovlasti Vlade Republike
Hrvatske da uredbama uređuje pojedina pitanja iz djelokruga Zastupničkog
doma Sabora Republike Hrvatske ("Narodne novine", broj 72/95), Vlada Republike
Hrvatske je na sjednici održanoj 21. ožujka 1996. godine donijela

## **UREDBU**

### **O PLAĆANJU NAKNADA ZA KORIŠTENJE RADNIH DOZVOLA IZ KONTINGENATA RADNIH DOZVOLA ZA SR NJEMAČKU**

Članak 1.

Pravne osobe (tvrtke) koje temeljem Odluke o kriterijima i načinu
raspodjele kontingenata radnih dozvola za SR Njemačku ("Narodne
novine", broj 96/94) ostvare pravo na radne dozvole dužne su po svakoj
dodijeljenoj im radnoj dozvoli uplatiti naknadu u iznosu od 7.000 kuna
u državni proračun Republike Hrvatske.

Članak 2.

Pravna osoba (tvrtka) dužna je, nakon što je obaviještena o ostvarenju
prava na radnu dozvolu, iznos iz članka 1. ove Uredbe uplatiti u
šest jednakih mjesečnih obroka.

Članak 3.

Sredstva iz članka 1. ove Uredbe koristit će se za izgradnju
stanova za stradalnike domovinskog rata.

Članak 4.

Pravne osobe (tvrtke) koje ne uplate naknadu iz članka 1. ove
Uredbe ne mogu prava na radne dozvole ostvarivati u sljedeće tri
godine.

Članak 5.

Danom stupanja na snagu ove Uredbe prestaje važiti Uredba o plaćanju
naknada za korištenje radnih dozvola iz kontingenata radnih dozvola za
SR Njemačku ("Narodne novine", broj 13/95).

Članak 6.

Ova Uredba stupa na snagu danom objave u "Narodnim novinama".

Klasa: 101-03/96-01/01

Urbroj: 5030105-96-1

Zagreb, 21. ožujka 1996.

Predsjednik**mr. Zlatko Mateša,** v. r.

---

Uredba, NN 24/1996-446
## Uredba o osnovici za ostvarivanje prava po osnovi socijalne sigurnosti

### NN 24/1996 (26.3.1996.), Uredba o osnovici za ostvarivanje prava po osnovi socijalne sigurnosti

# **VLADA REPUBLIKE HRVATSKE**

Na temelju članka 1. stavka 1. Zakona o ovlasti Vlade Republike
Hrvatske da uredbama uređuje pojedina pitanja iz djelokruga Zastupničkog
doma Sabora Republike Hrvatske ("Narodne novine", broj 72/95), Vlada Republike
Hrvatske je na sjednici održanoj 21. ožujka 1996. godine donijela

## **UREDBU**

### **O OSNOVICI ZA OSTVARIVANJE PRAVA PO OSNOVI SOCIJALNE SIGURNOSTI**

Članak 1.

Osnovica za ostvarivanje prava po osnovi socijalne sigurnosti utvrđuje
se u neto iznosu od 270,00 kn za razdoblje travanj \_ listopad 1996. godine
i ne smatra se oporezivim dohotkom u smislu propisa o oporezivanju dohotka.

Članak 2.

Osnovica iz članka 1. ove Uredbe je minimalna plaća korisnika
iz članka 4. Zakona o osiguranju sredstava, ostvarivanju prava i
načinu isplate minimalnih plaća i naknada određenim fizičkim
i pravnim osobama ("Narodne novine", broj 109/93).

Članak 3.

Ova Uredba stupa na snagu danom objave u "Narodnim novinama", a primjenjuje
se od 1. travnja 1996. godine.

Klasa: 308-03/95-01/01

Urbroj: 5030116-96-1

Zagreb, 21. ožujka 1996.

Predsjednik

**mr. Zlatko Mateša,** v. r.

---

Uredba, NN 24/1996-447
## Uredba o utvrđivanju mjesečnog dodatka uz mirovinu

### NN 24/1996 (26.3.1996.), Uredba o utvrđivanju mjesečnog dodatka uz mirovinu

# **VLADA REPUBLIKE HRVATSKE**

Na temelju članka 1. stavka 1. Zakona o ovlasti Vlade Republike
Hrvatske da uredbama uređuje pojedina pitanja iz djelokruga Zastupničkog
doma Sabora Republike Hrvatske ("Narodne novine", broj 72/95), Vlada Republike
Hrvatske je na sjednici održanoj 21. ožujka 1996. godine donijela

## **UREDBU**

### **O UTVRÐIVANJU MJESEČNOG DODATKA UZ MIROVINU**

Članak 1.

Uz mirovinu u mjesecu travnju 1996. godine isplatit će se dodatak
u iznosu od 100 kuna po umirovljeniku.

Ovlašćuje se ministar financija da iz Državnog proračuna
Republike Hrvatske za 1996. godinu osigura sredstva za isplatu dodatka
iz stavka 1. ovoga članka.

Članak 2.

Upute za primjenu ove Uredbe daje Ministarstvo rada i socijalne skrbi.

Provedbu ove Uredbe osigurat će Republički fond mirovinskog
i invalidskog osiguranja radnika Hrvatske.

Članak 3.

Ova Uredba stupa na snagu danom objave u "Narodnim novinama".

Klasa: 140-01/95-01/05

Urbroj: 5030116-96-5

Zagreb, 21. ožujka 1996.

Predsjednik

**mr. Zlatko Mateša,** v. r.

---

Uredba, NN 24/1996-449
## Uredba o korištenju sredstava amortizacije stanova i stambenih zgrada

### NN 24/1996 (26.3.1996.), Uredba o korištenju sredstava amortizacije stanova i stambenih zgrada

# **VLADA REPUBLIKE HRVATSKE**

Na temelju članka 1. stavka 1. Zakona o ovlasti Vlade Republike
Hrvatske da uredbama uređuje pojedina pitanja iz djelokruga Zastupničkog
doma Sabora Republike Hrvatske ("Narodne novine", broj 72/95), Vlada Republike
Hrvatske je na sjednici održanoj 21. ožujka 1996. godine donijela

## **UREDBU**

### **O KORIŠTENJU SREDSTAVA AMORTIZACIJE STANOVA I STAMBENIH ZGRADA**

Članak 1.

Ovom Uredbom propisuje se način korištenja sredstava amortizacije
stanova i stambenih zgrada koja se izdvajaju temeljem Zakona o stambenim
odnosima ("Narodne novine", br. 51/85, 42/86, 22/92 i 70/93), osim amortizacije
koja pripada vlasnicima fizičkim osobama.

Članak 2.

Sredstva amortizacije koriste se za velike popravke stambenih zgrada.

Velikim popravcima iz stavka 1. ovoga članka smatraju se:

1. radovi na konstruktivnim dijelovima stambene zgrade i to zamjena
ili sanacija krovne konstrukcije, sanacija temelja, nosivnih zidova, zamjena
međukatnih konstrukcija, izgradnja potpornog zida radi sanacije klizišta
i rekonstrukcija dimovodnih kanala;

2. zamjena krovnog pokrivača;

3. zamjena instalacija u zgradi (vodovodna, kanalizacijska, električna,
plinska, centralnog grijanja);

4. temeljna obnova fasade zgrade;

5. hidro-izolacijski radovi na zidovima i temeljima stambene zgrade;

6. zamjena stolarije na zajedničkim dijelovima stambene zgrade,
krovne i druge vanjske limarije i gromobranske instalacije na zgradi;

7. zamjena ili rekonstrukcija dizala u zgradi;

8. zamjena ili rekonstrukcija kotlovnice centralnog grijanja u zgradi.

Sredstva iz stavka 1. ovoga članka izdvajaju se na poseban način
Fonda u stambenom i komunalnom gospodarstvu odnosno drugog subjekta koji
upravlja stambenim zgradama i stanovima, a koriste se prema programu obavljanja
velikih popravaka.

Članak 3.

Novčanom kaznom od 1000 kn kaznit će se za prekršaj odgovorna
osoba ako se sredstva koriste protivno odredbi članka 2. ove Uredbe.

Članak 4.

Danom stupanja na snagu ove Uredbe prestaju se primjenjivati:

\_ odredbe članka 53. stavka 1. i članka 57., u dijelu
koji se odnosi na sredstva amortizacije, članka 56. i 58. Zakona
o stambenim odnosima ("Narodne novine", br. 51/85, 42/86, 22/92 i 70/93);

\_ Zakon o korištenju dijela sredstava amortizacije stambenih zgrada
i stanova u društvenom vlasništvu za velike popravke stambenih zgrada ("Narodne
novine", br. 39/88 i 33/89);

\_ Uredba o korištenju sredstava amortizacije stanova i stambenih zgrada
("Narodne novine", broj 19/95).

Članak 5.

Ova Uredba stupa na snagu danom objave u "Narodnim novinama".

Klasa: 370-01/96-01/05

Urbroj: 5030105-96-1

Zagreb, 21. ožujka 1996.

Predsjednik

**mr. Zlatko Mateša,** v. r.

---

Uredba, NN 24/1996-450
## Uredba o uništenju novčanica koje glase na dinare bivše SFRJ

### NN 24/1996 (26.3.1996.), Uredba o uništenju novčanica koje glase na dinare bivše SFRJ

# **VLADA REPUBLIKE HRVATSKE**

Na temelju članka 1. stavka 1. Zakona o ovlasti Vlade Republike
Hrvatske da uredbama uređuje pojedina pitanja iz djelokruga Zastupničkog
doma Sabora Republike Hrvatske ("Narodne novine" broj 72/95), Vlada Republike
Hrvatske je na sjednici održanoj 21. ožujka 1996. godine donijela

## **UREDBU**

### **O UNIŠTENJU NOVČANICA KOJE GLASE NA DINARE BIVŠE SFRJ**

Članak 1.

Novčanice koje glase na dinare bivše SFRJ i koje su povučene
iz opticaja i pohranjene kod Narodne banke Hrvatske, temeljem Rješenja
Ministarstva financija o povlačenju novčanica koje glase
na dinare bivše SFR Jugoslavije iz opticaja na teritoriju Republike Hrvatske
("Narodne novine", broj 71/91), uništit će se.

Članak 2.

Prije uništenja novčanica iz članka 1. ove Uredbe komisijski
će se utvrditi točno stanje novčanica po apoenima i
nominalnoj vrijednosti.

Komisiju iz stavka 1. ovoga članka će sačinjavati
po jedan predstavnik Ministarstva financija i Narodne banke Hrvatske, te
jedan predstavnik međunarodnih organizacija.

Članak 3.

Za provođenje ove Uredbe zadužuje se Ministarstvo financija u suradnji
s Narodnom bankom Hrvatske.

Članak 4.

Danom stupanja na snagu ove Uredbe prestaje važiti Uredba o uništenju
novčanica koje glase na dinare bivše SFRJ ("Narodne novine", broj
87/95).

Članak 5.

Ova Uredba stupa na snagu danom objave u "Narodnim novinama".

Klasa: 451-04/96-01/01

Urbroj: 5030105-96-1

Zagreb, 21. ožujka 1996.

Predsjednik

**mr. Zlatko Mateša,** v. r.

---

Uredba, NN 24/1996-451
## Odluka o prodaji stanova u vlasništvu Republike Hrvatske kojima upravlja Ministarstvo obrane

### NN 24/1996 (26.3.1996.), Odluka o prodaji stanova u vlasništvu Republike Hrvatske kojima upravlja Ministarstvo obrane

# **VLADA REPUBLIKE HRVATSKE**

Na temelju članka 3. stavka 2. Zakona o Vladi Republike Hrvatske
("Narodne novine", br. 41/90, 8/91, 14/91, 53A/91, 9/92, 55/92 i 29/94),
Vlada Republike Hrvatske je na sjednici održanoj 21. ožujka 1996. godine,
donijela

## **ODLUKU**

### **O PRODAJI STANOVA U VLASNIŠTVU REPUBLIKE HRVATSKE KOJIMA UPRAVLJA MINISTARSTVO OBRANE**

I.

Ovlašćuje se Ministarstvo obrane da može prodavati stanove u vlasništvu
Republike Hrvatske kojima upravlja to Ministarstvo, a koji nisu predmet
prodaje prema Zakonu o prodaji stanova na kojima postoji stanarsko pravo
("Narodne novine", br. 43/92-pročišćeni tekst, 69/92, 25/93,
48/93, 2/94, 44/94, 58/95 i 11/96).

II.

Stanove iz točke I. ove Odluke Ministarstvo obrane prodavat će
osobama koje su u te stanove uselile u razdoblju od 24. srpnja 1991. godine
do donošenja ove Odluke, na temelju zamjene stanova (ugovora o zamjeni
ili faktične zamjene), iz republika bivše Jugoslavije i stanuju
u tim stanovima neprekidno do dana donošenja ove Odluke, ako:

\_ je osoba pripadnik hrvatskog naroda i ima hrvatsko državljanstvo;

\_ osoba dokaže da ima stanarsko pravo ili pravo vlasništva na stanu
iz kojeg je iselila;

\_ se ne radi o osobi iz članka 50a stavka 3. Zakona o prodaji
stanova na kojima postoji stanarsko pravo.

III.

Kupoprodajna cijena te drugi uvjeti prodaje stana iz točke I.
ove Odluke određuju se prema propisima o prodaji stanova na kojima
postoji stanarsko pravo, a naročito:

\_ način utvrđivanja cijene stana,

\_ revalorizacija neisplaćenih obroka iz kupoprodajnog ugovora,

\_ način plaćanja cijene stana,

\_ dodatni popust za jednokratnu uplatu cijene stana gotovinskim plaćanjem,

\_ rok obročne otplate, visina godišnjeg obroka kao i iznos prvog
obroka,

\_ način plaćanja viška u površini osoba,

\_ stjecanje prava vlasništva odnosno polaganje ugovora,

\_ uknjižba založnog prava (hipoteka) na kupljenom stanu,

\_ namjensko korištenje novaca koji se ostvare prodajom stanova i

\_ zabrana plaćanja starom deviznom štednjom.

IV.

Osobe koje ispunjavaju uvjete propisane točkom II. ove Odluke,
a do stupanja na snagu ove Odluke nisu podnijele zahtjev za kupnju stana,
mogu zahtjev za kupnju stana podnijeti Ministarstvu obrane u roku od 60
dana od dana stupanja na snagu ove Odluke.

V.

Ova Odluka stupa na snagu danom donošenja i objavit će se u "Narodnim
novinama".

Klasa: 940-01/96-01/03

Urbroj: 5030109-96-2

Zagreb, 21. ožujka 1996.

Predsjednik

**mr. Zlatko Mateša,** v. r.

---

Odluka, NN 24/1996-452
## Odluka o davanju ovlaštenja Ministarstvu obrane Republike Hrvatske za prodaju nekretnina u vlasništvu Republike Hrvatske

### NN 24/1996 (26.3.1996.), Odluka o davanju ovlaštenja Ministarstvu obrane Republike Hrvatske za prodaju nekretnina u vlasništvu Republike Hrvatske

# **VLADA REPUBLIKE HRVATSKE**

Na temelju članka 3. stavka 2. Zakona o Vladi Republike Hrvatske
("Narodne novine", br. 41/90, 8/91, 14/91, 53A/91, 9/92, 55/92 i 29/94),
Vlada Republike Hrvatske je na sjednici održanoj 21. ožujka 1996. godine,
donijela

## **ODLUKU**

### **O DAVANJU OVLAŠTENJA MINISTARSTVU OBRANE REPUBLIKE HRVATSKE ZA PRODAJU NEKRETNINA U VLASNIŠTVU REPUBLIKE HRVATSKE**

I.

Ministarstvo obrane Republike Hrvatske ovlašteno je prodati nekretnine
(vojarne, vojne ekonomije, vojna odmarališta i druge objekte vojne namjene
i drugi poslovni prostor) kojima upravlja na temelju odluka Vlade Republike
Hrvatske, i to:

1. Odluke o davanju ovlaštenja Ministarstvu obrane za upravljanje stanovima,
garažama i poslovnim prostorom u vlasništvu Republike Hrvatske ("Narodne
novine", broj 56/92).

2. Odluke o utvrđivanju nekretnina u vlasništvu Republike Hrvatske
i davanju tih nekretnina na upravljanje i korištenje tijelima državne uprave,
Gradu Zagrebu i općinama od 22. rujna 1992. godine sa izmjenama Odluke
od 9. listopada 1992., 18. prosinca 1992., 24. veljače 1994., 26.
svibnja 1994. i 9. kolovoza 1994. godine.

II.

Nekretnine iz točke I. ove Odluke prodaju se putem javnog nadmetanja.

Početna cijena za javno nadmetanje utvrdit će se po procjeni
ovlaštenog sudskog vještaka.

Postupak javnog nadmetanja provodi komisija koju uz predstavnika Ministarstva
obrane čine predstavnik Ministarstva financija i predstavnik Ministarstva
prostornog uređenja, graditeljstva i stanovanja.

III.

Ovlašćuje se ministar obrane da nakon provedenog postupka prodaje
nekretnine iz točke 1. ove Odluke a sukladno ovoj Odluci u ime Republike
Hrvatske zaključi kupoprodajni ugovor.

IV.

Sredstva ostvarena prodajom nekretnina iz točke I. ove Odluke
prihod su proračuna Republike Hrvatske, a namijenjena su za razvoj
Hrvatske vojske.

V.

Obvezuje se Ministarstvo obrane da najmanje dva puta godišnje podnese
izvješće Vladi Republike Hrvatske o prodanim nekretninama iz točke
I. ove Odluke i postignutoj cijeni za te nekretnine.

VI.

Ova Odluka stupa na snagu danom donošenja i objavit će se u "Narodnim
novinama".

Klasa: 940-01/96-01/04

Urbroj: 5030109-96-1

Zagreb, 21. ožujka 1996.

Predsjednik

**mr. Zlatko Mateša,** v. r.

---

Odluka, NN 24/1996-453
## Rješenje o razrješenju savjetnika predsjednika Vlade Republike Hrvatske

### NN 24/1996 (26.3.1996.), Rješenje o razrješenju savjetnika predsjednika Vlade Republike Hrvatske

# **VLADA REPUBLIKE HRVATSKE**

Na temelju članka 23. stavka 4. Zakona o Vladi Republike Hrvatske
("Narodne novine", br. 41/90, 8/91, 14/91, 53A/91, 9/92, 55/92 i 29/94)
i članka 8. stavka 2. Uredbe o Stručnoj službi Vlade Republike
Hrvatske ("Narodne novine", broj 52/90), Vlada Republike Hrvatske je na
sjednici održanoj 21. ožujka 1996. godine donijela

## **RJEŠENJE**

### **O RAZRJEŠENJU SAVJETNIKA PREDSJEDNIKA VLADE REPUBLIKE HRVATSKE**

Razrješuje se VLADIMIR KOPF položaja savjetnika predsjednika Vlade Republike
Hrvatske s danom 29. veljače 1996.

Klasa: 080-02/96-02/29

Urbroj: 50304/2-96-01

Zagreb, 21. ožujka 1996.

Predsjednik**mr. Zlatko Mateša,** v. r.

---

Rješenje, NN 24/1996-454
## Rješenje o imenovanju zamjenika predstojnika Ureda za ekonomiku i restrukturiranje javnih poduzeća

### NN 24/1996 (26.3.1996.), Rješenje o imenovanju zamjenika predstojnika Ureda za ekonomiku i restrukturiranje javnih poduzeća

# **VLADA REPUBLIKE HRVATSKE**

Na temelju članka 23. stavka 4. Zakona o Vladi Republike Hrvatske
("Narodne novine", br. 41/90, 8/91, 14/91, 53A/91, 9/92, 55/92 i 29/94)
i članka 4. stavka 1. Uredbe o Uredu za ekonomiku i restrukturiranje
javnih poduzeća ("Narodne novine", broj 28/93), Vlada Republike Hrvatske
je na sjednici održanoj 21. ožujka 1996. godine donijela

## **RJEŠENJE**

### **O IMENOVANJU ZAMJENIKA PREDSTOJNIKA UREDA ZA EKONOMIKU I RESTRUKTURIRANJE JAVNIH PODUZEĆA**

Imenuje se BORIS PAJ zamjenikom predstojnika Ureda za ekonomiku i restrukturiranje
javnih poduzeća.

Klasa: 080-02/96-01/51

Urbroj: 50304/2-96-01

Zagreb, 21. ožujka 1996.

Predsjednik**mr. Zlatko Mateša,** v. r.

---

Rješenje, NN 24/1996-455
## Rješenje o imenovanju direktora "Hrvatskih voda" pravne osobe za upravljanje vodama

### NN 24/1996 (26.3.1996.), Rješenje o imenovanju direktora "Hrvatskih voda" pravne osobe za upravljanje vodama

# **VLADA REPUBLIKE HRVATSKE**

Na temelju članka 23. stavka 4. Zakona o Vladi Republike Hrvatske
("Narodne novine", br. 41/90, 8/91, 14/91, 53A/91, 9/92, 55/92 i 29/94)
i članka 168. stavka 1. Zakona o vodama ("Narodne novine", broj
107/95), Vlada Republike Hrvatske je na sjednici održanoj 21. ožujka 1996.
godine donijela

## **RJEŠENJE**

### **O IMENOVANJU DIREKTORA "HRVATSKIH VODA" PRAVNE OSOBE ZA UPRAVLJANJE VODAMA**

Imenuje se STJEPAN ŠTURLAN direktorom "Hrvatskih voda" \_ pravne osobe
za upravljanje vodama.

Klasa: 080-02/96-01/39

Urbroj: 50304/2-96-01

Zagreb, 21. ožujka 1996.

Predsjednik**mr. Zlatko Mateša,** v. r.

---

Rješenje, NN 24/1996-456
## Uredba o izmjenama i dopunama Zakona o lovu

### NN 25/1996 (29.3.1996.), Uredba o izmjenama i dopunama Zakona o lovu

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike
Hrvatske da uredbama uređuje pojedina pitanja iz djelokruga Zastupničkog
doma Sabora Republike Hrvatske ("Narodne novine", broj 72/95),
Vlada Republike Hrvatske je na sjednici održanoj 28. ožujka 1996. godine
donijela

## U R E D B U

o izmjenama i dopunama Zakona o lovu

Članak 1.

U Zakonu o lovu ("Narodne novine", broj 10/94) u članku
22. iza stavka 2. dodaje se novi stavak 3. koji glasi:

"(3) Iznimno od stavka 2. ovoga članka u slučajevima
kada nema lovnogospodarske osnove, početni iznos naknade za koncesiju
prava lova određuje se u visini vrijednosti 50% odstrela divljači
planiranog prema broju divljači iz akta o ustanovljenju lovišta,
obračunate po tržnim cijenama."

Članak 2.

U članku 27. iza stavka 4. dodaje se novi stavak 5. koji glasi:

"(5) Iznimno od stavka 4. ovoga članka u slučajevima
kada nema lovnogospodarske osnove početna cijena lovozakupnine određuje
se u visini vrijednosti 50% odstrela divljači planiranog prema broju
divljači iz akta o ustanovljenju, obračunate po tržnim cijenama."

Dosadašnji stavci 5., 6. i 7. postaju stavci 6., 7. i 8.

Članak 3.

U članku 38. stavku 2. riječi "27. stavka 1., 3.,
4. i 5." zamjenjuju se riječima "27. stavka 3., 4.i 5.".

Članak 4.

U članku 42. stavku 2. riječi "ustanovljenja lovišta"
zamjenjuju se riječima "donošenja odluke o izboru ovlaštenika
prava lova".

Članak 5.

U članku 43. iza stavka 2. dodaje se novi stavak 3. koji glasi:

"(3) Iznimno od stavka 2. ovoga članka za uzgajalište divljači
u vlasništvu države odgovarajuće se primjenjuju odredbe članka
42. stavka 2. ovoga Zakona.

Članak 6.

U članku 103. stavak 1. mijenja se i glasi:

"(1) Ugovori o davanju lovišta na gospodarenje sklopljeni na temelju
Zakona o lovstvu ("Narodne novine", br. 32/73, 8/76, 25/76 i
26/93), osim odredaba koje uređuju visinu lovozakupnine, bez obzira
na rok njihovog važenja, ostaju na snazi do sklapanja novih ugovora, prema
odredbama ovoga Zakona."

U stavku 2. iza riječi "stavka 2. i 3." dodaju se riječi:
"i članku 29. stavku 1."

Iza stavka 2. dodaje se novi stavak 3. koji glasi:

"(3) Lovozakupnina iz stavka 1. ovoga članka određuje
se u visini vrijednosti 50% odstrela divljači koji je moguće
ostvariti u lovnoj godini za koju se plaća lovozakupnina, obračunate
po tržnim cijenama."

Članak 7.

U članku 106. stavku 3. riječi "određenog u članku
104. stavku 2. ovoga Zakona" zamjenjuju se riječima: "najkasnije
do 30. lipnja 1996. godine."

Članak 8.

Ova Uredba stupa na snagu danom objave u "Narodnim novinama".

Klasa: 323-02/94-01/05

Urbroj: 5030105-96-1

Zagreb, 28. ožujka 1996

Predsjednik

mr. Zlatko Mateša, v. r.

Uredba, NN 25/1996-457
## Uredba o izmjeni i dopuni Zakona o priznavanju novostvorenih, odobravanju uvođenja u proizvodnju stranih i zaštiti sorti poljoprivrednog i šumskog bilja

### NN 25/1996 (29.3.1996.), Uredba o izmjeni i dopuni Zakona o priznavanju novostvorenih, odobravanju uvođenja u proizvodnju stranih i zaštiti sorti poljoprivrednog i šumskog bilja

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike
Hrvatske da uredbama uređuje pojedina pitanja iz djelokruga Zastupničkog
doma Sabora Republike Hrvatske ("Narodne novine", broj 72/95),
Vlada Republike Hrvatske je na sjednici održanoj 28. ožujka 1996. godine
donijela

## U R E D B U

o izmjeni i dopuni Zakona o priznavanju novostvorenih, odobravanju uvođenja
u proizvodnju stranih i zaštiti sorti poljoprivrednog i šumskog bilja

Članak 1.

U Zakonu o priznavanju novostvorenih, odobravanju uvođenja u proizvodnju
stranih i zaštiti sorti poljoprivrednog i šumskog bilja ("Narodne
novine", br. 53/91, 26/93 i 29/94), u članku 21. stavku 5.
točki 2. riječ: "povrća" briše se.

Iza stavka 5. dodaje se novi stavak koji glasi:

"Strane sorte povrća ispituju se u polju, u proizvodnom pokusu,
u jednoj vegetacijskoj sezoni".

Članak 2.

Ova Uredba stupa na snagu danom objave u "Narodnim novinama".

Klasa: 320-11/95-01/01

Urbroj: 5030105-96-1

Zagreb, 28. ožujka 1996.

Predsjednik

mr. Zlatko Mateša, v. r.

Uredba, NN 25/1996-458
## Uredba o dopuni Zakona o slobodnim zonama

### NN 25/1996 (29.3.1996.), Uredba o dopuni Zakona o slobodnim zonama

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike
Hrvatske da uredbama uređuje pojedina pitanja iz djelokruga Zastupničkog
doma Sabora Republike Hrvatske ("Narodne novine", broj 72/95),
Vlada Republike Hrvatske je na sjednici održanoj 28. ožujka 1996. godine
donijela

## U R E D B U

o dopuni Zakona o slobodnim zonama

Članak 1.

U Zakonu o slobodnim zonama ("Narodne novine", br. 53A/91
i 94/93) iza članka 33. dodaje se novi članak 33a. koji glasi:

Članak 33a.

Carinske zone osnovane prije stupanja na snagu Zakona o slobodnim zonama
("Narodne novine", broj 53A/91), mogu nastaviti s radom nakon
proteka roka iz članka 33. ovog Zakona.

Na poslovanje carinskih zona iz stavka 1. ovog članka odgovarajuće
se primjenjuju odredbe članaka 6., 11. do 13., 15. do 24. i 26.
do 32. ovog Zakona."

Članak 2.

Ova Uredba stupa na snagu danom objave u "Narodnim novinama",
a primjenuje se od 01. travnja 1996. godine.

Klasa: 413-05/95-01/01

Urbroj: 5030105-96-2

Zagreb, 28. ožujka 1996.

Predsjednik

mr. Zlatko Mateša, v. r.

Uredba, NN 25/1996-459
## Uredba o dugoročnom zaduženju Republike Hrvatske kod Narodne banke Hrvatske

### NN 25/1996 (29.3.1996.), Uredba o dugoročnom zaduženju Republike Hrvatske kod Narodne banke Hrvatske

# VLADA REPUBLIKE HRVATSKE

Na temelju članka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkog
doma Sabora Republike Hrvatske (Narodne novine, broj 72/95), Vlada Republike
Hrvatske je na sjednici održanoj 28. ožujka 1996. godine donijela

## U R E D B U

o dugoročnom zaduženju Republike Hrvatske kod Narodne banke Hrvatske

Članak 1.

Radi izmirenja dospjelih financijskih obveza prema inozemnim kreditorima
zemalja članica "Paris club-a", Republika Hrvatska se
zadužuje kod Narodne banke Hrvatske uzimanjem kredita u iznosu od 70 milijuna
USD u protuvrijednosti u kunama.

Kredit iz stavka 1. ovoga članka koristi se za otplate kredita
prema zemljama članicama "Paris club-a" i to: Republici
Austriji, Kraljevini Belgiji, Kraljevini Danskoj, Republici Francuskoj,
Republici Finskoj, Saveznoj Republici Njemačkoj, Talijanskoj Republici,
Japanu, Državi Kuwaitu, Kraljevini Nizozemskoj, Kraljevini Norveškoj, Kraljevini
Španjolskoj, Kraljevini Švedskoj, Švicarskoj Konfederaciji, Ujedinjenoj
Kraljevini Velike Britanije i Sjeverne Irske i Sjedinjenim Američkim
Državama.

U odnosu na navedene zemlje Republika Hrvatska je izravni dužnik (nealocirani
dug) ili garant (alocirani dug).

Članak 2.

Kredit iz članka 1. ove Uredbe odobrava se na rok od dvije godine
uz kamatnu stopu u visini eksontne stope Narodne banke Hrvatske, a vraćat
će se u osam jednakih kvartalnih obroka. Prvi obrok dospijeva 31.
ožujka 1996. godine, a posljednji 31. srpnja 1998. godine.

Članak 3.

Pravne osobe za koje Republika Hrvatska izvrši obvezu plaćanja
prema zemljama iz članka 1. ove Uredbe dužne su za visinu podmirenih
obveza sklopiti ugovor s Ministarstvom financija.

Ugovorom iz stavka 1. ovoga članka regulirat će se međusobna
prava i obveze i osigurati instrumenti povrata kredita.

Članak 4.

Ovlašćuje se ministar financija za zaključenje ugovora
iz članka 1. i 3. ove Uredbe.

Članak 5.

Ova Uredba stupa na snagu danom objave u "Narodnim novinama",
a primjenuje se od 1. travnja 1996. godine.

Klasa: 402-09/96-02/01

Urbroj: 5030105-96-1

Zagreb, 28. ožujka 1996.

Predsjednik

mr. Zlatko Mateša, v. r.

Uredba, NN 25/1996-462
## Uredba o osnovici za ostvarivanje prava i obveza iz obveznog zdravstvenog osiguranja

### NN 25/1996 (29.3.1996.), Uredba o osnovici za ostvarivanje prava i obveza iz obveznog zdravstvenog osiguranja

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike
Hrvatske da uredbama uređuje pojedina pitanja iz djelokruga Zastupničkog
doma Sabora Republike Hrvatske ("Narodne novine", broj 72/95),
Vlada Republike Hrvatske je na sjednici održanoj 28. ožujka 1996. godine
donijela

## U R E D B U

### o osnovici za ostvarivanje prava i obveza iz obveznog zdravstvenog osiguranja

Članak 1.

Osnovica za ostvarivanje prava i obveza iz obveznog zdravstvenog osiguranja,
iz članka 34. i 45. Zakona o zdravstvenom osiguranju ("Narodne
novine", broj 75/93), od 1. travnja 1996. godine utvrđuje se u
iznosu od 1.100,00 kn.

Članak 2.

Ova Uredba stupa na snagu danom objave u "Narodnim novinama".

Klasa: 500-01/95-01/11

Urbroj: 5030104-96-1

Zagreb, 28. ožujka 1996.

Predsjednik mr. Zlatko Mateša, v. r.

Uredba, NN 25/1996-465
## Uredba o izmjenama Zakona o novčanim poticajima i naknadama u poljoprivredi i ribarstvu

### NN 25/1996 (29.3.1996.), Uredba o izmjenama Zakona o novčanim poticajima i naknadama u poljoprivredi i ribarstvu

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike
Hrvatske da uredbama uređuje pojedina pitanja iz djelokruga Zastupničkog
doma Sabora Republike Hrvatske ("Narodne novine", broj 72/95),
Vlada Republike Hrvatske je na sjednici održanoj 28. ožujka 1996. godine
donijela

## U R E D B U

### o izmjenama Zakona o novčanim poticajima i naknadama u poljoprivredi i ribarstvu

Članak 1.

U Zakonu o novčanim poticajima i naknadama u poljoprivredi i
ribarstvu ("Narodne novine", br. 29/94, 9/95, 108/95 i 15/96),
u članku 6. stavku 1. točki 4b) brojka: "1.480,00"
zamjenjuje se brojkom: "1.850,00".

Točka 9. briše se.

Dosadašnje točke 10., 11. i 12. postaju točke 9., 10.
i 11.

Članak 2.

Ova Uredba stupa na snagu danom objave u "Narodnim novinama".

Klasa: 320-01/96-01/02

Urbroj: 5030116-96-4

Zagreb, 28. ožujka 1996.

Predsjednik

mr. Zlatko Mateša, v. r.

Uredba, NN 25/1996-467
## Uredba o izmjeni i dopuni Uredbe o načelime za unutarnje ustrojstvo i o radnom vremenu tijela državne uprave

### NN 25/1996 (29.3.1996.), Uredba o izmjeni i dopuni Uredbe o načelime za unutarnje ustrojstvo i o radnom vremenu tijela državne uprave

# VLADA REPUBLIKE HRVATSKE

Na temelju članka 60. stavaka 1. i 2. te članka 91. Zakona
o sustavu državne uprave ("Narodne novine", broj 75/93), Vlada
Republike Hrvatske je na sjednici održanoj 28. ožujka 1996. godine donijela

## UREDBU

### o izmjenama i dopunama Uredbe o načelima za unutarnje ustrojstvo i o radnom vremenu tijela državne uprave

Članak 1.

U Uredbi o načelima za unutarnje ustrojstvo i o radnom vremenu
tijela državne uprave ("Narodne novine", broj 37/94), u članku
23. stavak 1. mijenja se i glasi:

"Tjedno radno vrijeme tijela državne uprave raspoređuje se
na pet radnih dana, od ponedjeljka do petka".

Članak 2.

U članku 24. stavak 2. mijenja se i glasi:

"Tijela državne uprave rade u pravilu dnevno od 8,30 do 16,30 sati".

Članak 3.

Ova Uredba stupa na snagu danom objave u "Narodnim novinama",
a primjenjuje se od 1. travnja 1996. godine.

Klasa: 113-02/94-01/02

Urbroj: 5030109-96-2

Zagreb, 28. ožujka 1996.

Predsjednik

mr. Zlatko Mateša v. r.

Uredba, NN 25/1996-468
## Odluka o izuzimanju nekretnina u k. o. Split od zabrane prijenosa prava raspolaganja i korištenja

### NN 25/1996 (29.3.1996.), Odluka o izuzimanju nekretnina u k. o. Split od zabrane prijenosa prava raspolaganja i korištenja

# VLADA REPUBLIKE HRVATSKE

Na temelju članka 5. Zakona o zabrani prijenosa prava raspolaganja
i korištenja određenih nekretnina u društvenom vlasništvu na druge
korisnike odnosno u vlasništvo fizičkih i pravnih osoba ("Narodne
novine", br. 53/90, 61/91, 25/93 i 70/93), Vlada Republike Hrvatske je
na sjednici održanoj 21. ožujka 1996. godine donijela

## **ODLUKU**

### **O IZUZIMANJU NEKRETNINA U K.O. SPLIT OD ZABRANE PRIJENOSA PRAVA RASPOLAGANJA I KORIŠTENJA**

I.

Izuzimaju se od zabrane prijenosa prava raspolaganja i korištenja nekretnine
u k.o. Split i to:

\_ čest. zem. 461/11 u površini od 3200 m2,

\_ čest. zem. 461/15 u površini od 1338 m2,

\_ dio čest. zem. 461/12 u površini od 182 m2 i

\_ dio čest. zem. 461/14 u površini od 166 m2,

sve upisane u z.k. ul. broj 13.551 kao društveno vlasništvo s pravom
korištenja Poduzeća za izgradnju Splita \_ Split.

II.

Utvrđuje se da su nekretnine iz točke 1. ove Odluke podruštvovljene
temeljem Zakona o određivanju građevinskog zemljišta u gradovima
i naseljima gradskog karaktera ("Narodne novine", broj 30/68) i izuzete
iz posjeda prijašnjih vlasnika odnosno korisnika, pravomoćnim rješenjima
Odsjeka za imovinsko pravne poslove bivše Općine Split od 13. kolovoza
1970. godine (broj: 473/UP-I-553/70, 473/UP-I-555/70, 473/UP-I-554/70,
473/UP-I-562/70).

III.

Nekretnine iz točke I. ove Odluke izuzimaju se od zabrane prijenosa
prava raspolaganja i korištenja u svrhu formiranja građevinske parcele
\_ čest. zem. 461/11 k.o. Split, površine 4.832 m2, za izgradnju
stambeno-poslovnog objekta "Fregata", sukladno parcelacionom elaboratu
Županije Splitsko-Dalmatinske, Ureda za katastarsko-geodetske poslove \_
Split, broj 233/94. izrađenom na temelju i u skladu s lokacijskom dozvolom
Županije Splitsko-Dalmatinske, Ureda za prostorno uređenje, stambeno-komunalne
poslove, graditeljstvo i zaštitu okoliša, klasa: UP-I/350-05/94-01/74,
urbroj: 2181-04-94-02, od 13. rujna 1994. godine.

IV.

Utvrđuje se da se Grad Split Odlukom Gradskog vijeća od 29.
lipnja 1995. godine, klasa: 021-01/95-01/38, urbroj: 2181/01-01/95-01,
koja sadrži hipotekarnu izjavu, obvezao na obeštećenje prijašnjih
vlasnika odnosno zakonskih nasljednika nekretnina iz točke I. ove
Odluke, i to iz vrijednosti nekretnine u vlasništvu Grada Splita, poslovne
zgrade u Splitu, sagrađene na čest. zem. 7247/2, površine 320
m2, upisane u z.k. ul. broj 15151, k.o. Split, te da je ova hipotekarna
izjava provedena u zemljišnoj knjizi Općinskog suda u Splitu, uknjižbom
prava zaloga.

V.

Ova Odluka stupa na snagu danom objave u "Narodnim novinama".

Klasa: 940-01/96-01/01

Urbroj: 5030109-96-12

Zagreb, 21. ožujka 1996.

Predsjednik

**mr. Zlatko Mateša,** v. r.

---

Odluka, NN 25/1996-469
## Odluka o izmjenama Odluke o gradskim porezima i o prirezu na porez na dohodak

### NN 25/1996 (29.3.1996.), Odluka o izmjenama Odluke o gradskim porezima i o prirezu na porez na dohodak

# **GRADSKA SKUPŠTINA GRADA ZAGREBA**

Na temelju članaka 13., 24., 32., 33., 36., 39., 42. i 46. Zakona
o financiranju jedinica lokalne samouprave i uprave ("Narodne novine" 117/93),
i članka 21. alineje 2. Privremenog statuta Grada Zagreba (Službeni
glasnik Grada Zagreba 9/93), Gradska skupština Grada Zagreba, na 5. sjednici,
25. ožujka 1996. donijela je

## **ODLUKU**

### **O IZMJENAMA ODLUKE O GRADSKIM POREZIMA I O PRIREZU NA POREZ NA DOHODAK**

Članak 1.

U Odluci o gradskim porezima i o prirezu na porez na dohodak (Službeni
glasnik Grada Zagreba 23/93 i 6/94 i "Narodne novine" 2/94 i 40/94) članak
23. mijenja se i glasi:

"Prirez na porez na dohodak uvodi se primjenom koeficijenta prireza
1,40 na udio poreza na dohodak što pripada Gradu Zagrebu.

Primjenom koeficijenta iz stavka 1. ovog članka prirez na porez
na dohodak plaća se po stopi 18%.

Članak 2.

Ova Odluka stupa na snagu osmog dana od dana objave u "Narodnim novinama",
a primjenjuje se od 1. svibnja 1996. godine.

Klasa: 410-01/96-01/1

Urbroj: 251-11-04-96-3

Zagreb, 25. ožujka 1996.

Predsjednik

Gradske skupštine

**dr. Zdravko Tomac,** v. r.

Odluka, NN 25/1996-473
## Popis gotovih lijekova odobrenih za uporabu u Republici Hrvatskoj u razdoblju od 2. ožujka 1995. godine do 31. prosinca 1995. godine

### NN 25/1996 (29.3.1996.), Popis gotovih lijekova odobrenih za uporabu u Republici Hrvatskoj u razdoblju od 2. ožujka 1995. godine do 31. prosinca 1995. godine

# **MINISTARSTVO ZDRAVSTVA**

Ministarstvo zdravstva Republike Hrvatske temeljem članka 34.
Zakona o stavljanju lijekova u promet ("Narodne novine" broj 53/91) objavljuje

## **POPIS GOTOVIH LIJEKOVA**

### **ODOBRENIH ZA UPORABU U REPUBLICI HRVATSKOJ U RAZDOBLJU OD 2. OŽUJKA 1995. GODINE DO 31. PROSINCA 1995. GODINE.**

Članak 1.

Utvrđuje se Popis gotovih lijekova odobrenih za uporabu u Republici
Hrvatskoj u razdoblju od 2. ožujka 1995. godine do 31. prosinca 1995. godine,
a za koje je izdano rješenje ministra zdravstva (Popis I).

Članak 2.

Popis gotovih lijekova odobrenih za uporabu u Republici Hrvatskoj na
dan 1. ožujka 1995. godine ("Narodne novine" broj 26/95) i nadalje ostaje
na snazi izuzev gotovih lijekova navedenih pod slijedećim rednim
brojem (Popis II):

Članak 3.

Popis gotovih lijekova odobrenih za uporabu u Republici Hrvatskoj iz
članka 1. i članka 2. stupa na snagu danom objave u "Narodnim
novinama".

Klasa: 530-01/96-01/5

Urbroj: 534-02-06-96-0001

Zagreb, 11. ožujka 1996.

Ministar zdravstva

**prof. dr. sc. Andrija Hebrang,** v. r.

---

POPIS I

POPIS II

![](dodatni/365947.gif)

![](dodatni/365948.gif)

![](dodatni/365949.gif)

![](dodatni/365950.gif)

![](dodatni/365951.gif)

![](dodatni/365952.gif)

![](dodatni/365953.gif)

![](dodatni/365954.gif)

![](dodatni/365955.gif)

![](dodatni/365956.gif)

![](dodatni/365957.gif)

![](dodatni/365958.gif)

![](dodatni/365959.gif)

![](dodatni/365960.gif)

![](dodatni/365961.gif)

![](dodatni/365962.gif)

![](dodatni/365963.gif)

![](dodatni/365964.gif)

![](dodatni/365965.gif)

![](dodatni/365966.gif)

![](dodatni/365967.gif)

![](dodatni/365968.gif)

![](dodatni/365969.gif)

Ostalo, NN 25/1996-474
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o odlikovanju g. Pertti Torstila Redom kneza Domagoja s ogrlicom

### NN 26/1996 (3.4.1996.), Odluka o odlikovanju g. Pertti Torstila Redom kneza Domagoja s ogrlicom

# **PREDSJEDNIK REPUBLIKE HRVATSKE**

Na temelju članka 98. Ustava Republike Hrvatske i članka
2., stavak 1., Zakona o odlikovanjima i priznanjima Republike Hrvatske
("Narodne novine", broj 20/95.), donosim

## **ODLUKU**

kojom se odlikuje

g. PERTTI TORSTILA

### **REDOM KNEZA DOMAGOJA S OGRLICOM**

za osobite zasluge stečene razvijanjem prijateljskih odnosa između
Republike Hrvatske i Republike Finske za vrijeme svog diplomatskog mandata
u Republici Hrvatskoj.

Broj: 01-051-96-7-1/1

Zagreb, 25. ožujka 1996.

Predsjednik

Republike Hrvatske

**dr. Franjo Tuđman,** v. r.

---

Odluka, NN 26/1996-475
## Odluka o odlikovanju g. Andreja Žlebnika Redom hrvatskog trolista

### NN 26/1996 (3.4.1996.), Odluka o odlikovanju g. Andreja Žlebnika Redom hrvatskog trolista

# **PREDSJEDNIK REPUBLIKE HRVATSKE**

Na temelju članka 98. Ustava Republike Hrvatske i članka
2., stavak 1., Zakona o odlikovanjima i priznanjima Republike Hrvatske
("Narodne novine", broj 20/95.), donosim

## **ODLUKU**

kojom se odlikuje

g. ANDREJ ŽLEBNIK

### **REDOM HRVATSKOG TROLISTA**

za osobite zasluge stečene razvijanjem bilateralnih odnosa između
Republike Hrvatske i Republike Slovenije za vrijeme svoje diplomatske službe
u Zagrebu.

Broj: 01-051-96-15-3/1

Zagreb, 25. ožujka 1996.

Predsjednik

Republike Hrvatske

**dr. Franjo Tuđman,** v. r.

---

Odluka, NN 26/1996-476
## Odluka o postupcima za ustroj i provedbu projekta Sustava Državne riznice

### NN 26/1996 (3.4.1996.), Odluka o postupcima za ustroj i provedbu projekta Sustava Državne riznice

# **VLADA REPUBLIKE HRVATSKE**

Na temelju članka 3. i članka 23. stavka 3. Zakona o Vladi
Republike Hrvatske ("Narodne novine", br. 41/90, 8/91, 14/91, 53A/91, 9/92
55/92 i 29/94), te članka 40. stavka 1. Zakona o izvršavanju Državnog
proračuna Republike Hrvatske za 1996. godinu ("Narodne novine",
broj 9/96), Vlada Republike Hrvatske je na sjednici održanoj 28. ožujka
1996. godine donijela

## **ODLUKU**

### **O POSTUPCIMA ZA USTROJ I PROVEDBU PROJEKTA SUSTAVA DRŽAVNE RIZNICE**

I.

Nositelj projekta Sustava Državne riznice (u daljnjem tekstu: Projekt)
jest Vlada Republike Hrvatske.

II.

Imenuju se članovi Nadzornog povjerenstva Projekta: mr. Borislav
Škegro, Božo Prka, Mijo Jukić, dr. Marko Škreb, dr. Branko Jeren
i mr. Bogumil Cota.

Nadzorno povjerenstvo vodi mr. Borislav Škegro.

Nadzorno povjerenstvo dužno je izvještavati Vladu Republike Hrvatske
o napretku poslova prema potrebi, a najmanje dva puta godišnje.

III.

Zadužuje se Nadzorno povjerenstvo pokrenuti fazu "Izrade izvedbenog
projekta Sustava Državne riznice".

IV.

Imenuje se Franka Barbić za voditelja Projekta.

V.

Imenuju se članovima Povjerenstva za pripremu i raspis međunarodnog
javnog natječaja za izbor partner-tvrtke za izvedbu Projekta te
za izradu prijedloga odabira partner-tvrtke: Franka Barbić, Ante
Kapulica, dr. Branko Jeren, Ðuro Popijač, Leopold Eke i mr.
Adolf Matejka.

Povjerenstvo vodi voditelj Projekta.

VI.

Zadužuje se Nadzorno povjerenstvo raspisati javni međunarodni natječaj
do 30. travnja 1996. godine.

VII.

Vlada Republike Hrvatske sklopit će ugovor o suradnji na Projektu
s odabranom partner-tvrtkom.

VIII.

Po potpisivanju ugovora s odabranim partnerom zadužuje se Nadzorno povjerenstvo
zasnovati radni tim, izraditi plan rada i pokrenuti realizaciju Projekta.

IX.

Ova Odluka stupa na snagu danom objave u "Narodnim novinama".

Klasa: 400-06/96-02/01

Urbroj: 5030105-96-1

Zagreb, 28. ožujka 1996.

Predsjednik

**mr. Zlatko Mateša,** v. r.

Odluka, NN 26/1996-477
## Odluka o sanaciji "Cromax-a" d.d., Bjelovar

### NN 26/1996 (3.4.1996.), Odluka o sanaciji "Cromax-a" d.d., Bjelovar

# **VLADA REPUBLIKE HRVATSKE**

Na temelju članaka 2. i 3. Zakona o sanaciji određenih poduzeća
("Narodne novine" br. 56/95 i 109/95), Vlada Republike Hrvatske je na sjednici
održanoj 28. ožujka 1996. godine donijela

## **ODLUKU**

### **O SANACIJI "CROMAX-a" D.D., BJELOVAR**

I.

Otvara se postupak sanacije nad dioničkim društvom "Cromax" d.d.,
Bjelovar.

II.

U Vjerovničko vijeće imenuju se:

1. Dr. Stjepan Tanić, koordinator sanacije

2. Renata Babić, Zagrebačka banka d.d., Zagreb

3. Zlatko Rogožar, Državno ravnateljstvo za robne zalihe

4. Mr. Miljenko Juričić, Veterinarija d.d.

III.

Koordinator sanacije je dužan sazvati Vjerovničko vijeće
najkasnije u roku od 5 dana od dana objavljivanja ove Odluke.

IV.

Vjerovničko vijeće donijet će akt o svom radu i načinu
odlučivanja.

Koordinator sanacije može osporiti provedbu pojedine odluke Vjerovničkog
vijeća o čemu je dužan odmah obavijestiti radnu grupu iz članka
11. Zakona o sanaciji određenih poduzeća.

V.

Vjerovnici čiji su predstavnici imenovani u Vjerovničko
vijeće zamijenit će svoja dospjela nesporna potraživanja za
dionice tog društva koje su u vlasništvu Hrvatskog fonda za privatizaciju.

Ostali vjerovnici dioničkog društva će u pogledu zamjene
svojih potraživanja za dionice dioničkog društva postupati prema
odluci Vjerovničkog vijeća.

Pod dospjelim potraživanjima u smislu ove Odluke razumijevaju se potraživanja
dospjela do dana stupanja na snagu ove Odluke.

VI.

Po okončanju postupka zamjene dionica, imenovat odnosno izabrat
će članove organi dioničkog društva u skladu s novom
vlasničkom strukturom, a prema odredbama Zakona o trgovačkim
društvima.

VII.

Ova Odluka stupa na snagu danom objave u "Narodnim novinama".

Klasa: 432-02/95-01/42

Urbroj: 5030116-96-1

Zagreb, 28. ožujka 1996.

Predsjednik

**mr. Zlatko Mateša,** v. r.

---

Odluka, NN 26/1996-478
## Odluka o izmjeni Odluke o visini nadoknade za prostore koje koriste objekti za proizvodnju električne energije

### NN 26/1996 (3.4.1996.), Odluka o izmjeni Odluke o visini nadoknade za prostore koje koriste objekti za proizvodnju električne energije

# VLADA REPUBLIKE HRVATSKE

Na temelju članka 7. Zakona o elektroprivredi ("Narodne novine", br.
31/90, 47/90, 61/91, 26/93 i 78/94), Vlada Republike Hrvatske je na sjednici
održanoj 28. ožujka 1996. godine donijela

## ODLUKU

### O IZMJENI ODLUKE O VISINI NAKNADE ZA PROSTORE KOJE KORISTE OBJEKTI ZA PROIZVODNJU ELEKTRIČNE ENERGIJE

I.

Odluka o visini naknade za prostore koje koriste objekti za proizvodnju
električne energije ("Narodne novine" br. 24/95 i 28/95) mijenja se u dijelu
"Popis elektrana, jedinični iznosi nadoknada, popis gradova i općina na
čijim su područjima elektrane smještene i glasi:

POPIS ELEKTRANA, JEDINIČNI IZNOSI NADOKNADA, POPIS GRADOVA I OPĆINA
NA ČIJEM PODRUČJU SU ELEKTRANE SMJEŠTENE

![](dodatni/365970.gif)

![](dodatni/365971.gif)

II.

Ova Odluka stupa na snagu danom objave u "Narodnim novinama", a primjenjuje
se od 1. svibnja 1996. godine.

Klasa: 310-02-94-01/03

Urbroj: 5030116-96-2

Zagreb, 28. ožujka 1996.

Predsjednik

mr. Zlatko Mateša, v. r.

Odluka, NN 26/1996-479
## Rješenje o dodatnom imenovanju člana Ureda privremene uprave za uspostavu hrvatske vlasti na području Istočne Slavonije, Baranje i Zapadnog Srijema

### NN 26/1996 (3.4.1996.), Rješenje o dodatnom imenovanju člana Ureda privremene uprave za uspostavu hrvatske vlasti na području Istočne Slavonije, Baranje i Zapadnog Srijema

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
5. Uredbe o Uredu privremene uprave za uspostavu hrvatske vlasti na području
Istočne Slavonije, Baranje i Zapadnog Srijema ("Narodne novine" broj 1/96),
Vlada Republike Hrvatske je na sjednici održanoj 26. siječnja 1996. godine
donijela

## RJEŠENJE

### O DODATNOM IMENOVANJU ČLANA UREDA PRIVREMENE UPRAVE ZA USPOSTAVU HRVATSKE VLASTI NA PODRUČJU ISTOČNE SLAVONIJE, BARANJE I ZAPADNOG SRIJEMA

Imenuje se STIPAN KRALJEVIĆ članom Ureda privremene uprave za uspostavu
hrvatske vlasti na području Istočne Slavonije, Baranje i Zapadnog Srijema.

Klasa: 080-02/96-01/13

Urbroj: 50304/2-96-01

Zagreb, 26. siječnja 1996.

Predsjednik

mr. Zlatko Mateša, v. r.

Rješenje, NN 26/1996-480
## Rješenje o imenovanju Davora Rajčića savjetnikom potpredsjednika Vlade Republike Hrvatske

### NN 26/1996 (3.4.1996.), Rješenje o imenovanju Davora Rajčića savjetnikom potpredsjednika Vlade Republike Hrvatske

# **VLADA REPUBLIKE HRVATSKE**

Na temelju članka 23. stavka 4. Zakona o Vladi Republike Hrvatske
("Narodne novine", br. 41/90, 8/91, 14/91, 53A/91,

9/92, 55/92 i 29/94) i članka 8. stavka 2. Uredbe o Stručnoj
službi Vlade Republike Hrvatske ("Narodne novine", broj 52/90), Vlada Republike
Hrvatske je na sjednici održanoj 28. ožujka 1996. godine donijela

## **RJEŠENJE**

### **O IMENOVANJU SAVJETNIKA POTPREDSJEDNIKA VLADE REPUBLIKE HRVATSKE**

Imenuje se DAVOR RAJČIĆ savjetnikom potpredsjednika Vlade
Republike Hrvatske.

Klasa: 080-02-96-01/53

Urbroj: 50304/2-96-01

Zagreb, 28. ožujka 1996.

Predsjednik

**mr. Zlatko Mateša,** v. r.

---

Rješenje, NN 26/1996-481
## Rješenje o dodatnom imenovanju Ivice Klema članom Ureda privremene uprave za uspostavu hrvatske vlasti na području Istočne Slavonije, Baranje i Zapadnog Srijema

### NN 26/1996 (3.4.1996.), Rješenje o dodatnom imenovanju Ivice Klema članom Ureda privremene uprave za uspostavu hrvatske vlasti na području Istočne Slavonije, Baranje i Zapadnog Srijema

# **VLADA REPUBLIKE HRVATSKE**

Na temelju članka 23. stavka 4. Zakona o Vladi Republike Hrvatske
("Narodne novine", br. 41/90, 8/91, 14/91, 53A/91,

9/92, 55/92 i 29/94) i članka 5. Uredbe o Uredu privremene uprave
za uspostavu hrvatske vlasti na području Istočne Slavonije,
Baranje i Zapadnog Srijema ("Narodne novine", broj 1/96), Vlada Republike
Hrvatske je na sjednici održanoj 28. ožujka 1996. godine donijela

## **RJEŠENJE**

### **O DODATNOM IMENOVANJU ČLANA UREDA PRIVREMENE UPRAVE ZA USPOSTAVU HRVATSKE VLASTI NA PODRUČJU ISTOČNE SLAVONIJE, BARANJE I ZAPADNOG SRIJEMA**

Imenuje se IVICA KLEM članom Ureda privremene uprave za uspostavu
hrvatske vlasti na području Istočne Slavonije, Baranje i
Zapadnog Srijema.

Klasa: 080-02/96-01/54

Urbroj: 50304/2-96-01

Zagreb, 28. ožujka 1996.

Predsjednik

**mr. Zlatko Mateša,** v. r.

---

Rješenje, NN 26/1996-482